    R A P O R T I   

        “MBI MONITORIMIN E SHPENZIMEVE TË  MINISTRISË SË PUNËVE TË BRENDSHME, PËR 8- MUJORIN E  VITIT 2026”

· HYRJE
Ministria e Punëve të Brendshme administron dhe menaxhon fondet publike, sipas pesë programeve buxhetore të miratuara, konkretisht:
1) Programi “Planifikim, menaxhim dhe administrimi”
2) Programi “Policia e Shtetit”
3) Programi “Garda e Republikës”
4) Programi “Prefekturat dhe Funksionet e Deleguara”

5) Programi “Shërbimi i Gjendjes Civile”
Për 8-mujorin e këtij viti, realizimi i shpenzimeve të buxhetit sipas secilit program,  krahasuar me planin me ndryshime të kësaj periudhe, (përfshirë shpenzimet me financim të brendshëm, investimet me financim të huaj dhe të ardhurat jashtë limitit) paraqitet si më poshtë:         
	Nr
	Emërtimi i Programit 
	Realizimi në % ndaj planit 8 mujor
	Realizimi në % ndaj planit vjetor

	1
	Planifikim, menaxhim dhe administrimi
	80
	56

	2
	Policia e Shtetit
	87
	58

	3
	Garda e Republikës
	87
	59

	4
	Prefekturat dhe funksionet e deleguara
	79
	61

	5
	Shërbimi i Gjendjes Civile
	57
	51

	 
	TOTALI I MINISTRISË
	85%
	58%


Nga një vështrim i përgjithshëm, duke gjykuar vetëm mbi realizimin në vlerë të shpenzimeve të planifikuara për 8-mujorin e vitit 2026, niveli i realizimit është 85%.
Niveli prej 85% është relativisht pozitiv për Ministrinë e Punëve të Brendshme duke konsideruar faktin që edhe pse jemi në periudhën 8 mujore të vitit ka ende fonde të paprokuruara, një pjesë e transfertave korente të brendshme dhe të huaja janë planifikuar për realizim në fund të vitit, si dhe shpenzimet e personelit për shkak të mungesave në organikë të disa njësive shpenzuese kryesisht në Policinë e Shtetit dhe në prefekturat e qarqeve. Arsye tjetër është niveli i ulët i realizimit të shpenzimeve kapitale pasi fondet edhe pse janë kontraktuar nuk ka filluar realizimi.
· INFORMACION BUXHETOR I AGREGUAR

Sipas zërave të shpenzimeve buxhetore vetëm me financim të brendshëm, duke përjashtuar edhe të ardhurat jashtë limitit, niveli i realizimit është 87 % dhe situata për çdo program për 8-mujorin e vitit 2026 paraqitet e tillë:
	Nr
	Emërtimi i Programit 
	Shpenzime korente 8-Mujori i Vitit 2026
(në %)
	Shpenzime kapitale të brendshme
8- Mujori 2026 (në %)
	Totali i shpenzimeve buxhetore  

8 -Mujori 2026 (në %)

	1
	Planifikim, menaxhim dhe administrimi
	83
	46
	80

	2
	Policia e Shtetit
	91
	62
	89

	3
	Garda e Republikës
	92
	0
	87

	4
	Prefekturat dhe funksionet e deleguara
	79
	31
	79

	5
	Shërbimi i Gjendjes Civile
	54
	100
	57

	 
	TOTALI   I   MINISTRISË
	89%
	59%
	87%


Për të gjitha programet në nivel Ministrie realizimi i shpenzimeve korente paraqitet me 89 % duke variuar nga më i ulëti Programi “Shërbimi i Gjendjes Civile” me 54%, “Prefekturat dhe Funksionet e Deleguara” me 79%, “Planifikim, Menaxhim dhe Administrimi” me 83%, “Policia e Shtetit” me 91% dhe “Garda e Republikës” me 92%. Në mosrealizimin deri në nivelin e planifikimit të shpenzimeve korente ka ndikuar mosrealizimi në shpenzime për paga për mosplotësim të strukturave të miratuara në të gjithë programet, mosrealizimi në shpenzimet për mallra dhe shërbime si rrjedhojë e procedurave të prokurimit. Ndërsa për Gjendjen Civile niveli i realizimit 54% është bazuar në planin vjetor pasi për shkak të ndryshimit të strukturës shtesa e fondeve është bërë e gjitha në muajin korrik dhe nuk ka patur planifikim të shpenzimeve për paga për muajt gusht-dhjetor për shkak të mangësisë në financim që në fillim të vitit.
Po kështu në zërin e shpenzimeve kapitale të brendshme, Ministria paraqitet me realizim prej 59% ndaj planit 8 mujor. Realizimi i fondeve me financim të brendshëm në këtë periudhë i referohet likujdimit të projekteve që janë në vazhdim në përputhje me ecurinë fizike të tyre si dhe janë likujduar kontratat e lidhura gjatë kësaj periudhe me Marrëveshje Kuadër, ndërsa struktura e miratimit të tyre paraqitet si më poshtë:

· Fonde të kontraktuara (kontrata në vazhdim, tvsh etj.) janë në vlerën 1.9 miliard lekë ose 70%, 

· Fonde që nuk prokurohen (leje ndërtimi etj) janë në vlerën 10 milion lekë ose 1%, 

· Fonde që prokurohen nga Operatori i Blerjeve të Përqendruara, janë në vlerën 366 milion lekë ose 13%,
· Fonde që prokurohen nga AKSHI, janë në vlerën 368 milion lekë ose 13%,

· Fonde që do prokurohen nga strukturat e Ministrisë së Punëve të Brendshme janë në vlerën 69 milion lekë ose 3%. 
Shkaqet që kanë ndikuar në këtë realizim

· kohëzgjatja e procedurave të prokurimit public,
· rishpërndarjet, shtesat me VKM dhe transferimet e fondeve të kryera gjatë kësaj periudhe,
· varësia nga procedurat e prokurimit të zhvilluara nga institucione të tjera, si OBP dhe AKSHI, që prokurojnë 26% te fondeve.

Duke iu referuar Aneksit nr. 1 të monitorimit për shpërndarjen e buxhetit ndër 5 programet e ministrisë, më poshtë po paraqesim strukturën e shpenzimeve për çdo program, sipas buxhetit fillestar, buxhetit me ndryshime në nivel vjetor dhe faktit të realizuar gjatë 8- mujorit të vitit 2026:
	Emërtimi i Programit
	Struktura e shpenz.
sipas buxhetit fillestar

Viti 2026 në %
	Struktura e shpenz.
sipas buxhetit me ndryshime
Viti 2026 në %
	Struktura e shpenz.

	
	
	
	sipas faktit  

	
	
	
	8-Mujori Vitit 2026 në %

	Planifikim, menaxhim dhe administrimi
	5.12
	5.16
	5

	Policia e Shtetit
	82.96
	82.47
	82.6

	Garda e Republikës
	7.76
	7.57
	7.8

	Prefekturat dhe funksionet e deleguara
	1.96
	1.94
	2.1

	Shërbimi i Gjendjes Civile
	2.20
	2.86
	2.5

	Totali i Shpenzimeve të Ministrisë
	100
	100
	100


Struktura e shpenzimeve faktike për Ministrinë e Punëve të Brendshme sipas programeve për 8– mujorin e vitit 2026

Rreth 82% të totalit të shpenzimeve faktike të kryera gjatë këtij 8-Mujori, e zë programi “Policia e Shtetit”, ndjekur nga shpenzimet për programet “Garda e Republikës” me 8%, “Planifikim Menaxhimi” me  5%, “Gjendja Civile” me 3% dhe “Prefekturat dhe Funksioneve e Deleguara” me 2%.
Nga monitorimi konstatohet se struktura e shpenzimeve ndërmjet programeve në parashikimet sipas buxhetit fillestar dhe buxhetit me ndryshime, ka ndryshime në katër programe konkretisht:
1. “Planifikim menaxhimi”, struktura e shpenzimeve të buxhetit të rishikuar në krahasim me strukturën e shpenzimeve të buxhetit fillestar është 0.04 pikë më e lartë.
2. “Policia e Shtetit”, struktura e shpenzimeve të buxhetit të rishikuar në krahasim me strukturën e shpenzimeve të buxhetit fillestar është 0.5 pikë më e ulët.
3. “Garda e Republikës”, struktura e shpenzimeve të buxhetit të rishikuar në krahasim me strukturën e shpenzimeve të buxhetit fillestar është 0.2 pikë më e ulët.
4. “Prefektura dhe Funksionet e Deleguara”, struktura e shpenzimeve të buxhetit të rishikuar në krahasim me strukturën e shpenzimeve të buxhetit fillestar është 0.02 pikë më e ulët.
5.  “Gjendja Civile”, struktura e shpenzimeve të buxhetit të rishikuar në krahasim me strukturën e shpenzimeve të buxhetit fillestar është 0.6 pikë më e lartë.
Ky ndryshim strukturor ka ardhur si rezultat i shtesës së fondeve nga fondi i veçantë, shtesës me Akt Normativ dhe shtesave me VKM.
Niveli i realizimit në vlerë sipas strukturës së tyre për 8- Mujorin e vitit 2026 (përfshirë shpenzimet me financim të brendshëm dhe investimet me financim të huaj) paraqitet si më poshtë :
	Nr
	Emri i Programit
	Plani vjetor i rishikuar në 000/lekë
	Struktura në %
	Fakti 8-Mujor i vitit 2026

	
	
	
	
	në 000/ lekë
	Realizimi në %
	Struktura në %

	1
	Planifikim, menaxhim dhe administrimi
	1,890,121
	5.16
	1,054,066
	56
	5.0

	2
	Policia e Shtetit
	30,190,730
	82.47
	17,369,817
	58
	82.6

	3
	Garda e Republikës
	2,770,900
	7.57
	1,643,859
	59
	7.8

	4
	Prefekturat dhe funksionet e deleguara
	711,287
	1.94
	435,646
	61
	2.1

	5
	Shërbimi i Gjendjes Civile
	1,046,042
	2.86
	534,308
	51
	2.5

	
	Totali
	36,609,080
	100
	21,037,696
	57%
	100


Ndryshimet e buxhetit nga plani fillestar deri në atë përfundimtar, në nivel progami dhe artikulli paraqiten si më poshtë:
	Nr
	Emri i Programit
	Plani fillestar në 000/lekë
	Plani vjetor i rishikuar në 000/lekë
	Ndryshimi i planit vjetor në 000/lekë

	1
	Planifikim, menaxhim dhe administrimi
	1,826,479
	1,890,121
	63,642

	2
	Policia e Shtetit
	29,617,083
	30,190,730
	573,647

	3
	Garda e Republikës
	2,768,900
	2,770,900
	2,000

	4
	Prefekturat dhe funksionet e deleguara
	700,977
	711,287
	10,310

	5
	Shërbimi i Gjendjes Civile
	786,842
	1,046,042
	259,200

	
	Totali
	35,700,281
	36,609,080
	908,799


Në total ministrie, ndryshimi i buxhetit 8 mujor paraqitet me rritje në vlerën 908,799 mijë lekë më shumë se buxheti fillestar. 
Në devijimet e planit të rishikuar në krahasim me planin fillestar shkak kryesor është shtesa e fondit nga fondi i veçantë dhe pagesë suplementare, shtesë me VKM dhe shtesë me Akt Normativ. Plani i rishikuar është rritur në masën 2.5% në krahasim me planin fillestar dhe nga kjo rritje rreth 78% vjen nga shtesat e fondit me Akt Normativ në shpenzime personeli dhe shpenzime të tjera, 18% vjen nga shtesa me VKM dhe 4% vjen nga shtesat e fondit të veçantë dhe pagesë suplementare.

Këtë ndryshim po e analizojmë sipas artikujve të secilit program:

1-Programi “Planifikim, Menaxhim dhe Administrimi”
Në total për periudhën 8-mujore 2026 kemi rritje të buxhetit në shumën 63,642 mijë lekë në krahasim me buxhetin fillestar sipas artikujve buxhetorë të mëposhtëm:
Në artikullin 600, kemi shtesë me Akt Normativ nr. 2, datë 30.06.2026 në shumën 37,000 mijë lekë për shtesën e numrit të punonjësve prej 99 veta për IKMT.

Në artikullin 602, kemi shtesë fondi në shumën 19,926 mijë lekë nga të cilat: shtesë 20,000 mijë lekë me Akt Normativ nr. 2, datë 30.06.2026 për AAPSK dhe pakësim 74 mijë lekë për kalimin e shpenzimeve telefonike tek art. 606. 

Në artikullin 606, kemi shtesë fondi në shumën 3,716 mijë lekë, që ka të bëjë me detajimin fillestar të fondit të veçantë në shumën 3,100 mijë lekë, pagesë suplementare në shumën 542 mijë lekë për ish-funksionarët e dalë në lirim si dhe 74 mijë lekë për kalimin e shpenzimeve telefonike nga art. 602. 

Në artikullin 231 (investim i huaj), kemi shtesë fondi në shumën 3,000 mijë lekë me Akt Normativ nr. 2, datë 30.06.2026, që ka të bëjë me një projekt me financim të huaj. 
2-Programi “Policia e Shtetit”

Në total për periudhën 8-mujore 2026 kemi rritje të buxhetit në shumën 573,647 mijë lekë në krahasim me buxhetin fillestar sipas artikujve buxhetorë të mëposhtëm:

Në artikullin 600, kemi shtesë fondi në shumën 228,000 mijë lekë nga të cilat: shtesë 278,000 mijë lekë me Akt Normativ nr. 2, datë 30.06.2026 për mbulimin e mangësive në financim dhe pakësim në shumën 50,000 mijë lekë për ta kaluar në artikullin 606 për plotësimin e nevojave në këtë artikull.
Në artikullin 602, kemi shtesë fondi në shumën 100,000 mijë lekë me Akt Normativ nr. 2, datë 30.06.2026 për mirëmbajtjen e pajisjeve të teknologjisë së informacionit.
Në artikullin 606, kemi shtesë fondi në shumën 86,900 mijë lekë nga të cilat: shtesë në shumën 28,900 mijë lekë që ka të bëjë me detajimin fillestar të fondit të veçantë, shtesë në shumën 8,000 mijë lekë me VKM për një punonjës policie të rënë në krye të detyrës si dhe shtesë në shumën 50,000 të rialokuar nga artikulli 600.
Në artikullin 231 (investim i brendshëm), kemi shtesë fondi në shumën 158,747 mijë lekë me VKM nga fondet e rindërtimit për një projket në vazhdim.

3-Programi “Garda e Republikës”

Në total për periudhën 8-mujore 2026 kemi rritje të buxhetit në shumën 2,000 mijë lekë në krahasim me buxhetin fillestar sipas artikujve buxhetorë të mëposhtëm:
Në artikullin 606, kemi shtesë fondi në shumën 2,000 mijë lekë, ku përfshihet detajimi fillestar i fondit të veçantë në shumën 2,000 mijë lekë.
4-Programi “Prefekturat dhe Funksionet e Deleguara”

Në total për periudhën 8-mujore 2026 kemi rritje të buxhetit në vlerën 10,310 mijë lekë në krahasim me buxhetin fillestar sipas artikujve të mëposhtëm:
Në artikullin 600+601, kemi shtesë fondi në shumën 5,000 mijë lekë me Akt Normativ nr. 2, datë 30.06.2026 për mbulimin e mangësive në financim.

Në artikullin 602, kemi shtesë fondi në shumën 2,948 mijë lekë, nga të cilat: shtesë fondi në shumën 3,000 mijë me Akt Normativ nr. 2, datë 30.06.2026 dhe pakësim fondi në shumën 52 mijë lekë për kalimin e shpenzimeve telefonike tek art. 606.  
Në artikullin 606, kemi shtesë fondi në shumën 2,362 mijë lekë, nga të cilat: detajimi fillestar i fondit të veçantë në shumën 1,900 mijë lekë, pagesë suplementare në shumën 410 mijë lekë për ish-funksionarët e dalë në lirim si dhe shtesë fondi në shumën 52 mijë lekë për kalimin e shpenzimeve telefonike nga art. 602. 
5-Programi “Gjendja Civile”

Në total për periudhën 8-mujore 2026 kemi rritje të buxhetit nga buxheti fillestar në vlerën 259,200 mijë lekë, konkretisht sipas artikujve të mëposhtëm:

Në artikullin 600+601, kemi shtesë fondi në shumën 118,500 mijë lekë, nga të cilat: shtesë fondi në shumën 84,000 mijë lekë me Akt Normativ nr. 2, datë 30.06.2026 për mbulimin e mangësive në financim dhe shtesë fondi në shumën 34,500 mijë duke i pakësuar nga artikulli 602 për të njëjtën arësye.
Në artikullin 602, kemi pakësim fondi në shumën 34,500 mijë lekë, për plotësimin e nevojave në shpenzime personeli për shkak të ndryshimit të strukturës për këtë program.
Në artikullin 606, kemi shtesë fondi shumën 175,200 mijë lekë, nga të cilat: detajimi fillestar i fondit të veçantë në shumën 1,200 mijë lekë dhe shtesë fondi në shumën 174,000 mijë lekë me Akt Normativ nr. 2, datë 30.06.2026 për dëmshpërblimin e punonjësve të cilët për shkak të ristrukturimit janë liruar nga shërbimi civil.
Numri i rialokimeve të miratuara: 
Deri në fund të periudhës 8-mujore, përveç shtesave që përmendëm dhe më sipër për çelje e fondit të veçantë, pagesë suplementare për ish-funksionarët e dalë në lirim, shtesë buxheti me VKM si dhe shtesë me Akt Normativ, kemi miratuar edhe 4 transferime që kanë të bëjnë me plotësimin e nevojave që kanë paraqitur programet buxhetore si dhe 2 avancime fondesh.

1. Në shpenzime korente (2 transferime), për pagesën e pagave të punonjësve të Gjendjes Civile në prefektura për shkak te ndryshimit të strukturës me VKM duke pakësuar artikullin 602; për detyrimin në artikullin 606 për pagesën e punonjësve të Akademisë dhe ndihma ekonomike të punonjësve të Policisë duke pakësuar shpenzimet e personelit si dhe shpenzime telefonie sipas udhëzimit të zbatimit të buxhetit për AMP, QKEDH dhe Prefekturën Elbasan.

2. Në shpenzime kapitale (2 transferime), për Policinë e Shtetit që ka të bëjë me likujdimin e detyrimeve për pagat e punonjësve të njësisë së zbatimit të projektit Smart City, si dhe ndërmjet disa projekteve të Policisë.
3. Avancim fondi në investime (2 avancime) për Policinë e Shtetit për pagesë TVSH-je për projektin Smart City dhe për Gjendjen Civile për arësye të kontraktimit dhe pagesës sa më të shpejtë për një projekt investimesh.

Numri i punonjësve:

Numri total i punonjësve i miratuar me ligjin e vitit 2026 është 15,791 veta, ndërsa me VKM nr. 75, datë 06.02.2026 “Për miratimin e strukturës, të organikës dhe të numrit të nëpunësve të Shërbimit të Gjendjes Civile në bashki dhe në zyrat e arkivit të Gjendjes Civile pranë Prefektit të qarkut”, në muajin prill numri total është pakësuar me 160 veta, konkretisht tek program i Gjendjes Civile. Numri pas këtij pakësimi është 15,631 veta. Ndërsa me Aktin Normativ nr. 2, datë 30.06.2026 “Për disa ndryshime në ligjin e buxhetit të vitit 2026”, numri i punonjësve bëhet 15,730 veta (shtohet me 99 veta) dhe sipas strukturave kryesore për programet është i detajuar si më poshtë:
1. Policia e Shtetit, 12,432 punonjës ose 79% e totalit.

2. Garda e Republikës, 1,505 punonjës ose 9%.
3. Planifikim Menaxhimi, ishte 928 punonjës dhe pas shtesës bëhet 1027 punonjës ose 7%.
4. Prefekturat dhe funksionet e deleguara, 402 punonjës ose 3%.
5. Gjendja Civile, ishte 524 punonjës dhe pas zbritjes bëhet 364 ose 2%.
Për programin Policia e Shtetit që zë dhe % më të madhe të numrit të punonjësve, numri faktik mesatarisht në muaj për këtë periudhë është 11,432 punonjës, diferenca prej 1,100 punonjës përbëhet nga mungesat organike. Kjo mangësi është plotësuar pjesërisht në muajin gusht ku janë punësuar 364 nga studentët që kanë përfunduar kursin e Akademisë së Policisë.
Për informacion përmbledhës, lutemi referojuni Aneksit nr. 1: Raporti i Përmbledhës i Shpenzimeve të Ministrisë/Institucionit Buxhetor. 
· PERFORMANCA E TREGUESVE KYÇ TË PERFORMANCËS ME BAZË GJINORE, NË NIVEL PRODUKTI
Të gjitha programet buxhetore të Ministrisë, në respektim dhe promovim të plotë të barazisë gjinore, kanë përcaktuar tregues gjinorë konkretë të përshtatshëm dhe të matshëm në nivel qëllimi dhe objektivi. Gjithashtu duke marrë në konsideratë edhe sugjerimet e Drejtorisë së Analizës dhe Programimit Buxhetor (Ministria e Financave), nga të gjithë programet buxhetore janë përfshirë edhe disa tregues kyç të performancës që lidhen me buxhetimin mbi bazë gjinore dhe vlerat e synuara për këto tregues janë bërë pjesë e raporteve të monitorimit gjatë vitit 2025 dhe vazhdojnë edhe për vitin 2026.
1-Programi “Planifikim, Menaxhim dhe Administrimi”, ka përcaktuar tregues gjinorë në nivel qëllimi si më poshtë:

Qëllimi “Të kontribuojë në ngritjen e kapaciteteve të stafit të Ministrisë, duke bërë të mundur koordinimin e politikave për planifikimin dhe arritjen e rezultateve në përdorimin me efektivitet të fondeve duke hartuar dhe zbatuar strategji për minimizimin e riskut. Sigurimi i legjislacionit në fushën e ndërtimit dhe planifikimit të territorit, të burimeve ujore si dhe ushtrimi i kontrolleve dhe zbatimi i sanksioneve”:
· Raporti gra/burra për program
· Numri i grave në pozicionet drejtuese/numrit të burrave në të njëjtin pozicion
Objektivi “Menaxhimi me efiçence dhe efektivitet i burimeve njerëzore dhe financiare”:

Shtuar treguesi 

· Numri i rasteve të diskriminimit të trajtuara me bazë gjinore në institucion

2-Programi “Policia e Shtetit”, ka përcaktuar tregues gjinorë në nivel objektivi si më poshtë:
Objektivi “Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”:
· Numri i punonjësve të policisë rrugore gra ndaj totalit

· Numri i punonjësve të Forcave të Ndërhyrjes së Shpejtë gra ndaj totalit
Objektivi “Rritja e hetimeve proaktive në luftën kundër krimit të organizuar, trafiqeve, korrupsionit,  terrorizmit,  si dhe  Forcimi i koordinimit ndërinstitucional ndërkombëtar në luftën kundër krimit të organizuar e terrorizmit”:

· Urdhra mbrojtje të menjëhershme të ekzekutuara
· Raste të dhunës në familje, kundrejt totalit të rasteve të hetuara në %.
Shtuar treguesi 
· % e viktimave të dëmtuara nga dhuna në familje sipas gjinisë, për të cilat është plotësuar kërkesë padi për Urdhër Mbrojtje.
Objektivi “Forcimi i masave për luftën kundër krimit ndërkufitar dhe trafiqeve të paligjshme me synim rritjen e standardeve të sigurisë së kufijve  sipas standardeve të BE-se dhe Kodit Schengen”:
· Staf gra në Pikat e Kalimit Kufitar (PKK)
Objektivi “Përafrimi i standarteve të shërbimeve policore me ato të BE-së”:
· Numër policesh femra të diplomuara ndaj totalit të arsimuar

· Rekrut gra ndaj totalit të rekrutëve

· Numër i femrave ndaj totalit në strukturat e Policisë së Shtetit

· Raporti i efektiveve policore femra në pozicione drejtuese/totalit të drejtuesve

· Numër bashkëshortesh të trajtuara.
3-Programi “Garda e Republikës”, ka përcaktuar tregues gjinorë në nivel objektivi si më poshtë:

Objektivi “Rritja e nivelit të sigurisë të Personaliteteve të Larta Shtetërore dhe Objekteve të Rëndësisë së Veçantë”:
· % e grave gardiste ndaj totalit

Shtuar treguesi 
· Personalitete VIP femra të ruajtura nga Garda
· Numri i personelit femër në grupet e ruajtjes së personaliteteve kundrejt personelit mashkull

4-Programi “Prefekturat dhe Funksionet e Deleguara”, ka përcaktuar tregues gjinorë në nivel objektivi si më poshtë:

Objektivi “Rritja e performancës së prefektit të qarkut në nivel vendor për zbatimin e programit të Qeverisë dhe zbatimi i reformës territoriale”:

· Gra në nivele drejtuese në strukturat e prefekturës.

5-Programi “Gjendja Civile”, ka përcaktuar tregues gjinorë në nivel objektivi si më poshtë:

Objektivi “Mbajtja dhe përdorimi në mënyrë efektive i përditësimit të ngjarjeve në regjistrin civil në autorizimin dhe çertifikimin e aplikimeve për lëshimin e dokumenteve të identitetit”:

· Fëmijë të lindur nga nëna nën moshën e lejuar për martesë.

Të gjithë këto tregues janë të matshëm në numër dhe në %, dhe monitorohen kryesisht mbi bazë vjetore. 
Për informacion më të hollësishëm, lutemi referojuni Aneksit nr. 4: Raporti i realizimit të treguesve të performancës së programit ku janë përfshirë edhe treguesit me bazë gjinore. 
· PERFORMANCA E BUXHETIT NË NIVELIN E PROGRAMIT

· Performanca financiare e programit buxhetor
1-Programi “Planifikim, Menaxhim dhe Administrimi” 
Fondet e akorduara për këtë program buxhetor përbëjnë rreth 5% të buxhetit me ndryshime të miratuar për MPB-në për periudhën raportuese. Realizimi i shpenzimeve buxhetore ndaj planit vjetor të rishikuar është në masën 56%. 
Sipas klasifikimit ekonomik, realizimi paraqitet si më poshtë:
· Shpenzime korente, realizimi është në masën 57%,
Nga të cilat:
· Shpenzime personeli, në masën 57%,
· Shpenzime të tjera, në masën 57%,
· Shpenzime Kapitale total, realizimi është në masën 38%,

Nga të cilat:

· Shpenzime Kapitale me financim të brendshëm, realizimi është në masën 38%,

· Shpenzime Kapitale me financim të huaj, realizimi është në masën 52%.

Sipas burimit të financimit, realizimi paraqitet si më poshtë:

· Financimi i Brendshem, realizimi është në masën 56%.
· Financimi i Huaj, realizimi është në masën 52%.
Performanca e shpenzimeve sipas produkteve, 
Janë parashikuar 13 produkte me vlerë 1,890,121 mijë lekë dhe janë realizuar 11 produkte me vlerë 1,054067 mijë lekë (duke përfshirë edhe kap.02) ose 56%, të cilat paraqiten si më poshtë:
	
	Emërtimi
	% e realizimit

	 
	Totali i Shpenzime Korente
	57

	1
	Akte ligjore dhe nënligjore të hartuara
	58

	2
	Auditime të kryera
	67

	3
	Inspektime të kryera të veprave penale nga sistemi bashkëkohor
	47

	4
	Azilkerkues të trajtuar me sherbime rezidenciale
	64

	5
	Inspektime të kryera
	70

	6
	Pasuri të sekuestruara
	33

	7
	Pasuri te Konfiskuara
	40

	 
	Totali Shpenzime për Investime
	38

	1
	Blerje Automjete per AMP
	97

	2
	Blerje mjete transporti IKMT
	20

	3
	Blerje pajisje elektronike per IKMT
	0

	4
	Blerje paisje zyre per Aparatin Ministrise se Puneve te Brendshme
	79

	5
	Blerje paisje zyre dhe pergjimi per AMP
	0

	
	Nëntotali Shpenzime Kapitale me financim të brendshëm
	38

	1
	Forcimi i angazhimit demokratik permes rrjeteve kundershtare gjeneruese te bazuara në vlera
	52

	
	Nëntotali Shpenzime Kapitale me financim të huaj
	52


Shpenzimet e programit për investime,
Nga 6 projekte të parashikuara për investime, janë realizuar 4 projekte, nga të cilat: 3 projekte me financim të brendshëm në vlerën 48,517 mijë lekë dhe 1 projekt me financim të huaj me realizim faktik në vlerën 1,573 mijë lekë.
Arësyet e devijimeve nga plani,
Arësyet e devijimeve të planit të rishikuar në krahasim me planin fillestar i kemi sqaruar edhe në hyrje të këtij raporti ku shkak kryesor është shtesa nga fondi i veçantë dhe pagesë suplementare si dhe shtesë me Akn normativ.
2-Programi “Policia e Shtetit”,
Fondet e akorduara për këtë program buxhetor përbëjnë rreth 83% të buxhetit me ndryshime të miratuar për MPB-në për periudhën raportuese. Realizimi i shpenzimeve buxhetore ndaj planit vjetor të rishikuar është në masën 58%. 

Sipas klasifikimit ekonomik, realizimi paraqitet si më poshtë:

· Shpenzime korente, realizimi është në masën 62%,

Nga të cilat:

· Shpenzime personeli, në masën 64%,

· Shpenzime të tjera, në masën 55%,

· Shpenzime Kapitale total, realizimi është në masën 33%,
Nga të cilat:

· Shpenzime Kapitale me financim të brendshëm, realizimi është në masën 42%,

· Shpenzime Kapitale me financim të huaj, realizimi është në masën 23%,

· Shpenzime nga të Ardhurat Jashtë limitit (Kap 06), realizuar në shumën 151,686 mijë lekë.

Nga të cilat:

· Shpenzime Korente, në shumën 97,157 mijë lekë,

· Shpenzime Kapitale, në shumën 54,529 mijë lekë.
Sipas burimit të financimit, realizimi paraqitet si më poshtë:

· Financimi i Brendshem, realizimi është në masën 60%.
· Financim i Huaj, realizimi është në masën 23%,

Performanca e shpenzimeve sipas produkteve, 

Janë parashikuar 55 produkte me vlerë 30,190,731 mijë lekë dhe janë realizuar 32 produkte me vlerë 17,369,817 mijë lekë ose 58%, të cilat paraqiten si më poshtë:
	
	Emërtimi
	% e realizimit

	 
	Totali i Shpenzime Korente
	62

	1
	Operacione policore te hetuara
	64

	2
	Operacione te posacme konvencionale
	63

	3
	Operacione policore ndaj ekstremisteve e grupeve terroriste
	64

	4
	Persona me cilesi te vecante te mbrojtur
	64

	5
	Sherbime te policise rrugore te kryera ne rruget nacionale
	69

	6
	Sherbime te Forcave Speciale dhe e NSH per sigurimin e Rendit Publik
	65

	7
	Objekte te siguruara (objekte e personalitete)
	64

	8
	Operacione te sigurise ne kufin blu
	65

	9
	Persona te procesuar ne PKK kategoria e I; II dhe e II-te (Ajror, detar e tokësor)
	63

	10
	Qen policie te trajnuar ne kushte sherbimi
	70

	11
	Rekrut te trajnuar ne auditore dhe ne terren
	83

	12
	Punonjes te trajtuar me pagese kalimtare
	71

	13
	Raporte financiare per menaxhimin e burimeve financiare e njerzore
	50

	14
	Raporte per numer provash biologjike, shkencore, balistike, si dhe prova te gjurmeve te gishtave te realizuara.
	41

	 
	Totali Shpenzime për Investime
	33

	1
	Pagese TVsh-je perPolicine Shkencore, Donacion (nga Komisioni Europian)
	0

	2
	Pagese TVSH-je per Projektin Sistemi I kamerave ne administrim te Policise se Shtetit- SMART CITY
	13

	3
	Studim Projektim (njesite e reja SP Manez, SP Selenice, SP Konispol, KP Maliq 
	0

	4
	Studim projektim i Objektit te DTI (kati i pare dhe i dyte)
	0

	5
	 Pagese oponence teknike per “Mbeshtetje ndaj autoriteteve Kombetare te RSh per zvogeluar rrizikun e perhapjes se armeve dhe keqperdorimin e armeve te vogla dhe te lehta (AVL), permiresimin e infrastruktures se IPQP”
	100

	6
	Pagese Leje Ndertimi per Ndertim/Rikonstruksion te Objektit në Komisariatin e Policise Sarande
	0

	7
	Pagese Supervizori per Ndertim /Rikonstruksion i Objektit ne Komisariatin e Sarande
	0

	8
	Pagese Kolaudatori per Ndertim Objektesh ne DVP Elbasan
	100

	9
	Pagese Supervizori per Ndertim Objektesh ne DVP Elbasan
	100

	10
	Ndertim/Rikonstruksion i godines se Kom Policise Kruje
	100

	11
	Pagese leje ndertimi per Ndertim /rikosntruksionin e godines se Komisariatit te Policise Kruje
	0

	12
	Pagese supervizori per Ndertim /rikosntruksionin e godines se Komisariatit te Policise Kruje
	100

	13
	Pagese kolaudatori per Ndertim/Rikonstruksion i godines se Kom Policise Kruje
	100

	14
	Pagese Tvsh per ndertimin e godines se DVKM Tirane
	0

	15
	Pagese leje ndertimi per Ndertim e godines se Drejtorise se Kufi-Migracionit 
	0

	16
	Rikonstruksion i godines se DVP Elbasan
	100

	17
	Rikonstruksion i dhomave te shoqerimit ne Kom, e Pol, dhe blloku i sigigurise 
	0

	18
	Pagese surpervizori Rikonstruksion i dhomave te shoqerimit ne Komisariatet e Policise Tirane dhe blloku i sigurise dhe shoqerimit ne KP, Lushnje.
	0

	19
	Pagese leje ndertimi per Rikonstruksion i dhomave te shoqerimit ne Komisariatet e Policise Tirane dhe blloku i sigurise dhe shoqerimit ne KP, Lushnje.
	0

	20
	Pagese Kolaudatori Rikonstruksion i dhomave te shoqerimit ne Komisariatet e Policise Tirane dhe blloku i sigurise dhe shoqerimit ne KP, Lushnje.
	0

	21
	Blerje automjete speciale
	100

	22
	Pagese TVSh-SEESAC (Southeastern and Eastern Europe Clearinghouse for 
	0

	23
	Paisje per policine shkencore
	0

	24
	Blerje pajisje per policine e rendit
	66

	25
	Pajisje e Orendi zyrash
	100

	26
	Pajisje speciale per Pol Rrugore
	0

	27
	Paisje kompjuterike
	45

	28
	Sistem i Menaxhimit te informacionit te burimeve te Policise se Shtetit (PRIMS)
	0

	29
	Blerje mjete transporti per rinovimin dhe kompletimin e flotës së mjeteve rrugore të Policisë së Shtetit”
	0

	30
	Asistence OSINT RADAR “Partneriteti Operacional Kundër Kontrabandës në Ballkanin Perëndimor dhe BE-në Lindore”, kap.01
	0

	31
	Pagese kosto lokale per Projektin Sistemi I kamerave ne administrim te Policise se Shtetit- SMART CITY
	26

	32
	Pagese TVSH-je per Programin e Policimit ne komunitet Faza e III-te (Qeveria Suedeze)
	0

	33
	Financimi i projektimit, zbatimit të punimeve, mbikëqyrjes dhe kolaudimit të Qendrës së Shërbimit dhe Administrimit të Mjeteve të Transportit
	55

	34
	Pagesë Supervizori; Sistemi i kamerave në administrim të Policisë së Shtetit - Smart City,
	0

	35
	Blerje motore per mjetet lundruese
	0

	36
	Pagese Supervizori per Ndertimin e godines se Drejtorise se Kufi -Migracionit Tiranes 
	0

	
	Nëntotali Shpenzime Kapitale me financim të brendshëm
	42

	1
	Asistence -ARIEN Intelligjenca Artificiale në Luftën Kundër Prodhimit dhe 
	0

	2
	Sistemi i Kamerave ne administrim te Policise se Shtetit-SMART CITY
	21

	3
	Asistence per autoritet Shqiptare per te zvogeluar rrezikun e perhapjes dhe
	100

	4
	Programi Policimit ne Komunitet faza e dyte (qeveria suedeze)
	93

	5
	Asistencë Teknike për Forcimin e Menaxhimit të Kufijve dhe Migracionit në Shqipëri (Faza e Dytë) - EU4SAFE
	193

	 
	Nëntotali Shpenzime Kapitale me financim të huaj
	23


Shpenzimet e programit për investime (financim i brendshëm + financim i huaj),  
Nga 41 projekte të parashikuara për investime, janë realizuar 18 projekte, nga të cilat: 14 projekte me financim të brendshëm në vlerën 1,002,278 mijë lekë dhe 4 projekte me financim të huaj në vlerën 528,617 mijë lekë.
Gjatë kësaj periudhe është realizuar likujdimi i projektit “Sistemi i Kamerave në administrim të Policisë së Shtetit-SMART CITY” në vlerën 461,971 mijë lekë, paradhënie në masën 5% sipas kushteve të kontratës tek projektet me financim të huaj. (Informacion më i hollësishëm për realizimin e investimeve gjendet në faqet e tjera të këtij raporti).

Arësyet e devijimeve nga plani,

Arësyet e devijimeve të planit të rishikuar në krahasim me planin fillestar i kemi sqaruar edhe në hyrje te këtij raporti ku shkak kryesor është shtesa nga fondi i veçantë.
3-Programi “Garda e Republikës”, 
Fondet e akorduara për këtë program buxhetor përbëjnë rreth 8% të buxhetit me ndryshime të miratuar për MPB-në për periudhën raportuese. Realizimi i shpenzimeve buxhetore ndaj planit vjetor të rishikuar është në masën 59%. 

Sipas klasifikimit ekonomik, realizimi paraqitet si më poshtë:

· Shpenzime korente, realizimi është në masën 62%,

Nga të cilat:

· Shpenzime personeli, në masën 62%,

· Shpenzime të tjera, në masën 57%,

· Shpenzime Kapitale me financim të brendshëm, nuk kanë realizim për këtë periudhë,
Sipas burimit të financimit, realizimi paraqitet si më poshtë:

· Financimi i Brendshem, realizimi është në masën 59%.
Performanca e shpenzimeve sipas produkteve, 

Janë parashikuar 4 produkte me vlerë 2,770,900 mijë lekë dhe është realizuar 1 produkt me vlerë 1,643,859 mijë lekë ose 59%, si më poshtë:
	
	Emërtimi
	% e realizimit

	 
	Totali i Shpenzime Korente
	62

	1
	Personalitete VIP vendas dhe te huaj të ruajtur nga Garda
	62

	
	Totali Shpenzime për Investime
	0

	1
	Blerje e mjeteve të Transportit
	0

	2
	Pajisje të ndryshme për funksionimin normal të përditshëm të aktivitetit në ambjentet e punës në Gardën e Republikës
	0

	3
	Armatime të blera
	0


Shpenzimet e programit për investime,

Ky program ka të parashikuar 3 projekte për investime, të cilat janë në proces prokurimi.
Arësyet e devijimeve nga plani,

Arësyet e devijimeve të planit të rishikuar në krahasim me planin fillestar i kemi sqaruar edhe në hyrje te këtij raporti ku shkak kryesor është shtesa nga fondi i veçantë.
4-Programi “Prefekturat dhe Funksionet e Deleguara”,
Fondet e akorduara për këtë program buxhetor përbëjnë rreth 2% të buxhetit me ndryshime të miratuar për MPB-në për periudhën raportuese. Realizimi i shpenzimeve buxhetore ndaj planit vjetor të rishikuar është në masën 61%. 

Sipas klasifikimit ekonomik, realizimi paraqitet si më poshtë:

· Shpenzime korente, realizimi është në masën 61%,
Nga të cilat:

· Shpenzime personeli, në masën 63%,

· Shpenzime të tjera, në masën 48%,

· Shpenzime Kapitale me financim të brendshëm, realizimi është në masën 32%,
Sipas burimit të financimit, realizimi paraqitet si më poshtë:

· Financimi i Brendshem, realizimi është në masën 61%.

Performanca e shpenzimeve sipas produkteve, 

Janë parashikuar 8 produkte me vlerë 711,287 mijë lekë dhe janë realizuar 6 produkte me vlerë 435,646 mijë lekë ose 61%, realizimi i të cilëve paraqitet si më poshtë:
	
	Emërtimi
	% e realizimit

	 
	Totali i Shpenzime Korente
	61

	1
	Akte normative të verifikuara.
	64

	2
	Monitorime të kryera në nivel qarku
	48

	3
	Kërkesa të trajtuara për administrimin dhe mbrojtjen e tokës
	62

	
	Totali Shpenzime për Investime
	32

	1
	Pajisje zyre të blera për Prefekturën e qarkut Berat
	70

	2
	Pajisje zyre të blera për Prefekturën e qarkut Fier
	0

	3
	Pajisje zyre të blera për Prefekturën e qarkut Korçë
	6

	4
	Pajisje zyre të blera për Prefekturën e qarkut Kukës
	86

	5
	Blerje paisje zyre, Prefektura Diber
	0

	
	Nëntotali Shpenzime Kapitale me financim të brendshëm
	32


Shpenzimet e programit për investime,

Ky program ka të parashikuar 5 projekte për investime, nga të cilat 3 janë realizuar pjesërisht dhe 2 janë në proces prokurimi.

Arësyet e devijimeve nga plani,

Arësyet e devijimeve të planit të rishikuar në krahasim me planin fillestar i kemi sqaruar edhe në hyrje te këtij raporti ku shkak kryesor është shtesa nga fondi i veçantë dhe pagesë suplementare.
5-Programi “Gjendja Civile”, 
Fondet e akorduara për këtë program buxhetor përbëjnë rreth 3% të buxhetit me ndryshime të miratuar për MPB-në për periudhën raportuese. Realizimi i shpenzimeve buxhetore ndaj planit vjetor të rishikuar është në masën 51%. 

Sipas klasifikimit ekonomik, realizimi paraqitet si më poshtë:

· Shpenzime korente, realizimi është në masën 52%,
Nga të cilat:

· Shpenzime personeli, në masën 51%,

· Shpenzime të tjera, në masën 17%,

· Shpenzime Kapitale me financim të brendshëm, realizimi është në masën 44%,

Sipas burimit të financimit, realizimi paraqitet si më poshtë:

· Financimi i Brendshëm, realizimi është në masën 51%.
Performanca e shpenzimeve sipas produkteve, 

Janë parashikuar 5 produkte me vlerë 1,046,042 mijë lekë dhe janë realizuar 3 produkte me vlerë 534,308 mijë lekë ose 51%, të cilat paraqiten si më poshtë:
	
	Emërtimi
	% e realizimit

	 
	Totali i Shpenzime Korente
	52

	1
	Akte të regjistruara dhe dokumente të lëshuara
	64

	2
	Sistem i adresave i përmiresuar dhe rritja e funksionalitetit të Regjistrit 
	17

	
	Totali Shpenzime për Investime
	44

	1
	Përmirësimi i infrastrukturës hardware dhe software të RKGJC
	100

	2
	Ndertimi i nje Sistemi Site disaster recovery dhe permiresimi i infrastruktures ICT te DPGJC
	0

	3
	Blerje pajisje kompjuterike
	0


Shpenzimet e programit për investime,

Ky program ka të parashikuar 3 projekte për investime, nga të cilët 1 projekt është realizuar në masën 100%.
Arësyet e devijimeve nga plani,

Arësyet e devijimeve të planit të rishikuar në krahasim me planin fillestar i kemi sqaruar edhe në hyrje të këtij raporti ku shkak kryesor është shtesa nga fondi i veçantë.
Për informacion më të hollësishëm, lutemi referojuni Aneksit nr. 2: Raporti mbi Ekzekutimin e Buxhetit në nivelin e Programit Buxhetor. 
· Performanca jo-financiare e programeve buxhetore
1. Programi “Planifikim, Menaxhim dhe Administrimi” 

Qëllimi i këtij programi është: Të kontribuojë në ngritjen e kapaciteteve të stafit të Ministrisë, duke bërë të mundur koordinimin e politikave për planifikimin dhe arritjen e rezultateve në përdorimin me efektivitet të fondeve duke hartuar dhe zbatuar strategji për minimizimin e riskut. Sigurimi i legjislacionit në fushën e ndërtimit dhe planifikimit të territorit, të burimeve ujore si dhe ushtrimi i kontrolleve dhe zbatimi i sanksioneve.
Për këtë program janë parashikuar objektiva specifike dhe plane veprimi për realizimin e tyre. Për vitin 2026 objektivat kryesore janë:
1. Menaxhimi me efiçence dhe efektivitet i burimeve njerëzore dhe financiare.
Treguesit e performancës për këtë objektiv: 

· % e punonjësve të trajnuar kundrejt totalit.
· Raste të konstatuara të veprimtarisë së kundraligjshme si rezultat i inspektimit të kryer të Veprave penale.
· Numri i rasteve të diskriminimit të trajtuara me bazë gjinore në institucion
· Pasuri të sekuestruara e të rikthyera ndaj totalit.

· Pasuri të konfiskuara e të tjetërsuara ndaj totalit.

2. Përmbushja e të drejtave per arsimim, punësim, kujdes shoqëror e shendetësor të personave që kanë aplikuar dhe përfituar mbrojtje ndërkombëtare në Republikën e Shqipërisë.

Treguesit e performancës për këtë objektiv: 

· Mbështetja e kostos së arsimimit, punësimit si dhe kujdesit shoqëror e shëndetësor të personave që kanë perfituar azil.
· Kapacitete pritëse ndaj totalit të kërkesave.

· Numri i azilkërkuesve që përfitojnë shërbime shëndetsore kundrejt totalit.

3. Inspektimi, parandalimi dhe ekzekutimi i vendimeve për prishjen e ndërtimeve të kundraligjshme.
Treguesit e performancës për këtë objektiv: 

· Norma e uljes së ndërtimeve pa leje dhe objekteve të paligjshme që kanë zënë objekte me rëndësi kombëtare.
· Numri i vendimeve që IKMT hidhet në gjyq dhe fiton.

· Rastet e evidentuara të ndërtimeve të kundraligjshme/Inspektimeve në total të kryera.
Performanca e treguesve sa më sipër matet me bazë vjetore. 
2. Programi “Policia e Shtetit”
Qëllimi i këtij programi është: Lufta pa kompromis dhe ndëshkimi i ashpër penal  ndaj  grupeve dhe /ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestuar dhe goditur veprimtarinë e krimit të organizuar e rrjetet kriminale, sekuestruar dhe konfiskuar cdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efecient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.
Programi i Policisë së Shtetit ka parashikuar objektiva specifike dhe plane veprimi për realizimin e tyre. Për vitin 2026 objektivat kryesore janë:
1. Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet.
Treguesit e performancës për këtë objektiv: 
· Numër i aksidenteve rrugore me pasojë vdekjen
· Numër Rastesh të shkeljeve rrugore të evidentuara për tejkalim shpejtësie
· Numër telefonatash nga qytetarët të verifikuara
· Operacione speciale të FLO për mbështetjen e strukturave të tjera të policisë për sigurimin e rendit publik
· Operacione të forcave speciale për kapjen e autorëve të veprave të rënda kriminale
· Nr i punonjësve të policisë rrugore gra ndaj totalit
· Nr i punonjësve të FSP gra ndaj totalit
· Nr i punonjësve të policisë që shërbejnë në patrullat e përgjithshme ndaj totalit
· Nr personash të vdekur për tejkalim shpejtësie/totalit të nr të vdekurve në aksidente rrugore
· Shpejtësia e reagimit të shërbimit policor
· Ndërtesa policore të rikonstruktuara e të ndërtuara për mjediset e punës, shkollimit sipas standarteve.

· Ulja e numrit të veprave penale, në mbrojtje të jetës e pronës në vendet ku janë instaluar kamerat e SMART CITY.
· Ulja e numrit të aksidenteve në rrugët apo akset ku do të instalohen kamerat e SMART CITY.
2. Rritja e hetimeve proaktive në luftën kundër krimit të organizuar, trafiqeve, korrupsionit,  terrorizmit,  si dhe  Forcimi i koordinimit ndërinstitucional ndërkombëtar në luftën kundër krimit të organizuar e terrorizmit.
Treguesit e performancës për këtë objektiv: 
· Urdhra mbrojtje të menjëhershme të ekzekutuara

· Numër shkëmbime informacionesh me partenerët ndërkombetarë 
· % e hetimeve proaktive per individe dhe grupe me tendenca terroriste

· Gjurmimi i aseteve kriminale dhe rritja e hetimeve pasurore, me 2,5 % cdo vit

· Rritja e hetimeve proaktive në fushën kundër korrupsionit dhe veprave penale në detyrë
· Rritja e hetimeve proaktive për pastrimin e produkteve (PP) të veprës penale ndaj totalit të hetimeve.
· Akte ekspertimi të Policisë Shkencore në zbulimin dhe identifikimin e provave ligjore që fiksohen e mblidhen nga vendi i ngjarjes.
· Numri i arrestimeve per dhune ne familje

· Raste të dhunës në familje, kundrejt totalit të rasteve të hetuara në %.
· % e viktimave të dëmtuara nga dhuna në familje sipas gjinisë, për të cilat është plotësuar kërkesë padi për Urdhër Mbrojtje.
3. Forcimi i masave për luftën kundër krimit ndërkufitar dhe trafiqeve të paligjshme me synim rritjen e standardeve të sigurisë së kufijve  sipas standardeve të BE-se dhe Kodit Schengen.
Treguesit e performancës për këtë objektiv:

· Numër  rastesh  të dokumentave të falsifikuara/100.000 kalimtarë të kufirit

· Staf gra në PKK

· Numër i qenve të shërbimit të policisë të trajnuar

· Ulja e kohës së përpunimit të shtetasve në PKK deri në 20 sekonda
· Ulja e rasteve të trafikimit të lëndëve të parregullta në Kufi

· Numri i rasteve të dhënies ndihmë për kalim të paligjshëm të kufirit
· Raporte ngjarje të evidentuara nga strukturat vendore për kufirin dhe migracionin.
4. Përafrimi i standarteve të shërbimeve policore me ato të BE-së.
Treguesit e performancës për këtë objektiv:
· Numër policesh femra te diplomuara ndaj totalit te arsimuar

· Rekrut gra ndaj totalit te rekruteve

· Numër i femrave/totalit ne strukturat e Policise se Shtetit

· Raporti i efektiveve policore femra ne pozicione drejtuese/totalit te drejtueseve

· Nr. bashkëshortesh të trajtuara
· Punonjës Policie të trajtuar me Uniformë në % ndaj Totalit

· % e realizimit të trajnimit të detyrueshëm në shërbim dhe ricertifikim për të gjithë personelin.
5. Përmirësimi i kushteve të punës dhe teknologjisë. Mirëmbajtja dhe përmirësimi i menaxhimit të TI për garantimin e sigurisë së shërbimeve dhe cilësisë së komunikimit në transmetimin e informacionit.
Treguesit e performancës për këtë objektiv:

· % e sigurimit të transmetimit të të dhënave me pajisje IT sipas standarteve në Policinë e Shtetit.

· % e punonjësve të policisë të pajisur me shërbimet dhe pajisje IT sipas standarteve teknologjike 
· % e infrastrukturës së përditësuar me implementimin e mjeteve të reja sigurisë sipas parimit të arkitekturës '0-trust'
Performanca e treguesve sa më sipër matet me bazë vjetore. 
3. Programi “Garda e Republikës”
Qëllimi i këtij programi është: Të kontribuojë në përmiresimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpermjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë.
Objektivi kryesor i këtij programi është:    
1. Rritja e nivelit të sigurisë të Personaliteteve të Larta Shtetërore dhe Objekteve të Rëndësisë së Veçantë.
Treguesit e performancës për këtë objektiv: 
· Numri i rasteve të shkeljes së sigurisë ndaj numrit total të rasteve

· % e grave gardistë ndaj totalit.
· Personalitete VIP femra të ruajtura nga Garda

· Numri i personelit femër në grupet e ruajtjes së personaliteteve kundrejt personelit mashkull.
Performanca e treguesve sa më sipër matet me bazë vjetore. 

4. Programi “Prefekturat dhe Funksionet e Deleguara”
Qëllimi i këtij programi është: Ndjekja e zbatimit të programit të Qeverisë në nivel vendor, si përfaqësues i qeverisë.
Objektivi kryesor i këtij programi është:    
1. Rritja e performancës së prefektit të qarkut në nivel vendor për zbatimin e programit të Qeverisë dhe zbatimi i reformës territoriale.
Treguesit e performancës për këtë objektiv: 
· Ulja e numrit të akteve normative të kthyera për pabazueshmeri ligjore nga institucioni i prefektit, të miratuara nga organet e njësive të vetëqeverisjes vendore.
· Gra në nivele drejtuese në strukturat e prefekturës.

· % e kërkesave të trajtuara ndaj totalit mbi mbrojtjen e tokës.
Performanca e treguesve sa më sipër matet me bazë vjetore. 

5. Programi “Gjendja Civile”
Qëllimi i këtij programi është: Konsolidimi i mëtejshëm i një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.
Objektivi kryesor i këtij programi është:    
· Mbajtja dhe përdorimi në mënyrë efektive i përditësimit të ngjarjeve në regjistrin civil në autorizimin dhe çertifikimin e aplikimeve për lëshimin e dokumenteve të identitetit.
Treguesi i performancës për këtë objektiv: 
· Numri i ankesave te trajtuara ndaj numrit total te ankesave
· Fëmijë të lindur nga nëna nën moshën e lejuar për martesë.
· Numri i shërbimeve online të ofruara nga Gjendja Civile

Performanca e treguesve sa më sipër matet me bazë vjetore. 

Theksojmë se për çdo program buxhetor nga analiza e kostos së produkteve të planifikuara me koston e produkteve në fakt ka ndryshime në produktet që përfshijnë të gjithë artikujt buxhetore, për shkak të ndryshimit të planit në krahasim me planin fillestar nga shtesa ndryshme që u përmendën më sipër në këtë raport. 
Për informacion më të detajuar mbi sasitë e produkteve të realizuara, kostos faktike dhe deviacioneve të kostos për njësi për çdo program buxhetor, lutemi referojuni Aneksit nr. 3: “Raporti i performancës së produkteve të programit”, Aneksit nr. 3.1: “Raporti i performancës së produkteve të programit sipas artikujve” dhe Aneksit nr. 4: Raporti i realizimit të treguesve të performancës së programit”, të cilat i gjeni bashkëlidhur me materialin.
· PROJEKTET KAPITALE

Buxheti në total për vitin 2026 për projektet e investimeve është në vlerën 5,025,483 mijë lekë, ndërsa realizimi është në vlerën 1,639,595 mijë lekë, ose 33% e planit vjetor, ndërsa krahasuar me planin e periudhës raportuese 8 mujore, realizimi paraqitet në masën 53%.
Sipas burimeve të financimit realizimi paraqitet:

· Projektet me financim të brendshëm janë në vlerën 2,722,483 mijë lekë, që zënë 53% të totalit të investimeve, dhe realizimi është në vlerën 1,109,405 mijë lekë ose në masën 41% kundrejt planit vjetor të investimeve. 
· Projektet me financim të huaj janë në vlerën 2,303,000 mijë lekë, që zënë 47% të totalit të investimeve, dhe realizimi është në vlerën 530,190 mijë lekë ose në masën 23% kundrejt planit vjetor të investimeve.
Ministria e Punëve të Brendshme paraqitet me realizim prej 53% ndaj planit 8- mujor, shkaku që ka ndikuar në këtë realizim janë:

· kohëzgjatja e procedurave të prokurimit publik

· rishpërndarjet, shtesat me VKM dhe transferimet e fondeve të kryera gjatë kësaj periudhe 

· varësia nga procedurat e prokurimit të zhvilluara nga institucione të tjera, si OBP dhe AKSHI, që prokurojnë 26% te fondeve.
Realizimi i fondeve me financim të brendshëm në këtë periudhë i referohet likujdimit të projekteve që janë në vazhdim në përputhje me ecurinë fizike të tyre si dhe janë likujduar kontratat e lidhura gjatë kësaj periudhe me Marrëveshje Kuadër. 

Në lidhje me fondet e projekteve që do të prokurohen nga struktura të tjera, rezulton se njësitë shpenzuese/programet po vijojnë bashkëpunojnë me Operatorin e Blerjeve të Përqëndruara me qëllim prokurimin e fondeve dhe realizim e tyre brenda vitit 2026.

Projektet me financim të brendshëm për periudhën e 8-mujorit të vitit 2026 janë realizuar në masën 59%, kundrejt planit të periudhës raportuese, nga i cili investimet për programin Policia e Shtetit që zënë rreth 87% të totalit të investimeve të Ministrisë, janë realizuar në masën 62%. 
Për programin Policia e Shtetit, realizimi ka të bëjë me disa projekte në vazhdim nga viti i kaluar që janë të kontraktuara dhe kontrata të lidhura gjatë kësaj periudhe, si më poshtë:

· Ndërtim/Rikonstruksion i godinës së Komisariatit Policisë Krujë, në vlerën 105,532 mijë lekë

· Ndërtim/rikonstruksion të objekteve të DVP Elbasan, në vlerën 50,638 mijë lekë

· Blerje automjete speciale, në vlerën 119,280 mijë lekë

· Pajisje speciale të blera për Policinë e Rendit  në vlerën 431,082 mijë lekë
· Pajisje kompjuterike, në vlerën 97,455 mijë lekë
· Financimi i projektimit, zbatimit të punimeve, mbikëqyrjes dhe kolaudimit të Qendrës së shërbimit dhe Administrimit të Mjeteve të Transportit në vlerën 87,106 mijë lekë.
Gjatë kësaj periudhë të vitit 2026 nuk ka patur mospërputhje mes ecurisë fizike të projekteve me planin e financimit. Ecuria fizike ka qenë sipas planit të parashikuar. Gjithashtu nuk janë krijuar detyrime të prapambetura për projektet e investimeve.

Për disa projekte të listës së investimeve të vitit 2026 të cilat kanë përfunduar janë si më poshtë:

Ndërtim/rikonstruksion të objekteve të DVP Elbasan- punimet kanë përfunduar. Plani vjetor dhe plani i periudhës është në shumën 51,125 mijë lekë, realizimi i fondit është në shumën 50,638 mijë lekë ose në masën 99%. Fondet janë të kontraktuara në vitin 2022 sipas kontratës nr. 20/17, datë 25.10.2022, me vlerë 375,880 mijë lekë. Realizimi i fondit nga fillimi i projektit është në vlerën 324,755 mijë lekë.

 

Projekti ka përfunduar dhe me këtë investim do të përfitohen:

1. Ndërtim i objektit të ri me 3 kate mbi tokë dhe 1 kat nëntokë me sipërfaqe ndërtimi 2448 m2, rikonstruksioni i objekteve ekzistuese me sipërfaqe 3170 m2.

2. Janë sistemuar dhe krijuar ambiente të jashtme funksionale prej 4079 m2, ku 1879 m2 janë realizuar me pllaka guri dekorative, ndërsa 2200 m2 me gjelbërim.

3. Janë akomoduar të kryejnë aktivitetin 332 punonjës të Drejtorisë së Policisë Elbasan.

4. Janë krijuar ambiente të reja sipas parametrave bashkëkohorë për dhomat e shoqërimit e ndalimit të shtetasve, ambiente më vete për marrjen në pyetje të të miturve, për avokatin, për mjekun, si dhe ambiente të reja për pritjen e qytetarëve me sipërfaqe rreth 110 m2.

5. Është bërë ndërtimi i Sallës Operative sipas standarteve të reja me sipërfaqe optimale dhe me të gjitha pajisjet e nevojshme, për marrjen e transmetimit në kohë të informacionit, apo denoncimit të qytetarëve.

Ndërtim/Rikonstruksion i godinës së Komisariatit Policisë Krujë - punimet kanë përfunduar. Plani vjetor dhe plani i periudhës është në shumën 105,817 mijë lekë, realizimi i fondit është në shumën 105,532 mijë lekë ose në masën 100%. Fondet janë kontraktuar me kontratën nr. 20/15, datë 24.07.2024, në shumën 204,079 mijë lekë. Realizimi i fondit nga fillimi i projektit është në vlerën 98,263 mijë lekë. Punimet në objekt kanë përfunduar, është bërë kolaudimi i objektit dhe marrja në dorëzim të përkohshëm të punimeve.

Projekti ka përfunduar dhe me këtë investim do të përfitohen:

1. Ndërtim i objektit të ri me 1 kate mbi tokë me sipërfaqe ndërtimi 200 m2 në total i cili do të shërbeje si objekt për pritjen e qytetarëve, rikonstruksioni i objekteve ekzistuese Komisariati me sipërfaqe 2200 m2 në total, si dhe janë sistemuar ambientet e jashtme funksionale prej 1100 m2, e cila është bërë me asfalto-beton e pllakë guri dhe do të shërbejë si parkim për automjetet e Komisariatit.
2. Janë akomoduar të kryejnë aktivitetin 120 punonjës të Komisariatit të Policisë Krujë.
3. Janë krijuar ambiente të reja sipas parametrave bashkëkohorë për dhomat e shoqërimit e ndalimit të shtetasve, ambiente më vete për marrjen në pyetje të të miturve, për avokatin, për mjekun, si dhe ndërtimi i Sallës Operative sipas standarteve të reja me sipërfaqe optimale dhe me të gjitha pajisjet e nevojshme, për marrjen e transmetimit në kohë të informacionit, apo denoncimit të qytetarëve

Blerje automjete speciale - Vlera e plotë e projektit është realizuar në shumën 240,381 mijë lekë. Plani vjetor dhe plani i periudhës është në shumën 119,280 mijë lekë, realizimi i fondit është në shumën 119,280 mijë lekë ose në masën 100%. Fondet janë prokuruar dhe kontraktuar gjatë vitit 2025 sipas kontratës me nr.56/6, datë 16.10.2025 në shumën 119,280 mijë lekë. 
Nga ky projekt Policia e Shtetit ka përfituar:
· Kamion tërheqës (karotrec) me platformë pirun               1 (një) copë

· Kamion tërheqës (karotrec) me platformë rrëshqitëse   4 (katër) copë

· Pajisje ngritëse teleskopike                                                1 (një) copë

· Fuoristrade Pickwp                                                          4 (katër) copë
Kompletimi i strukturave të Policisë së Shtetit me automjete speciale ndikoi direkt në realizimin  e detyrave funksionale të struktura operacionale dhe mbështetëse kryesisht në ato të rendit dhe qarkullimit rrugor në qytetin e Tiranës dhe më gjerë. Përmirësoi dukshëm performancën dhe  kushtet e punës së këtyre strukturave, si dhe ndikoi direkt në arritjen e objektivave:
· Rritjen e parametrave të Sigurisë Rrugore;

· Rritjen e integritetit të punonjësve të Policisë;

· Rritjen e sigurisë në punë të punonjësve të Policisë;

· Rritjen e performancës së punonjësve të policisë duke u përfaqësuar denjësisht para opinionit publik;

· Përmirësimin e kushteve të punës së punonjësve të Policisë;

· Zbulimin dhe dokumentimin ligjor të veprave penale të krimeve kundër personit e pronës;

· Rritjen e parametrave të rendit publik dhe mbrojtjen e jetës së qytetarëve të pronës publike dhe private;

· Rritjen e fuqisë goditëse ndaj krimeve të niveleve të ndryshme.
Financimi i projektimit, zbatimit të punimeve, mbikëqyrjes dhe kolaudimit të Qendrës së Shërbimit dhe Administrimit të Mjeteve të Transportit - Vlera e plotë e projektit është në shumën 258,700 mijë lekë. Me shkresën nr.2977/5, datë 24.07.2026 “Njoftim për shtesë fondi në zbatim të VKM nr. 484, datë 20.06.2026”, është miratuar çelje fondi në shumën 158,748 mijë lekë, realizimi i fondit është në shumën 87,106 mijë lekë ose në masën 54.8% të planit të miratuar. 
Projekti  për ndërtimin e Objekteve të QSHAMT ka filluar në datën 14.06.2023 dhe me amendimin e kontratës afati përfundimtar i punimeve ka qenë  muaji  Dhjetor 2025. 
Punimet fizike për këtë objekt janë realizuar në masën 100%. 
Në realizimin e disa projekteve janë hasur pengesa, të cilat ndikuan dhe në shtyrjen e afatit të fillimit të punimeve e për pasojë mosrealizimin e grafikëve të parashikuar, konkretisht për: 

Projektin “Ndërtim/rikonstruksion i Komisariatit të Policisë Sarandë”, që ka patur mosrealizim pasi akoma nuk është zgjidhur problemi i mbivendosjes së pronës dhe nuk ka nisur punimet për ndërtimin e objektit të ri.

Për programin Planifikim menaxhimi, realizimi në % më të lartë ka të bëjë me 2 projekte:

· Blerje Automjete per AMP, në vlerën 32,016 mijë lekë, ose 97%.

· Blerje paisje zyre per Aparatin Ministrise se Puneve te Brendshme, në vlerën 7,860 mijë lekë, ose 79%.

Për programin Gjendja Civile, realizimi ka të bëjë me projektin:

· Permiresimi i infrastuktures hardware dhe software te RKGJC, në vlerën 56,934 mijë lekë, ose 100%. Ky projekt ka qenë i kontraktuar nga viti i kaluar.
Projektet me financim të huaj, plani është në vlerën 2,303,000 mijë lekë, realizimi është në vlerën 530,190 mijë lekë ose në masën 23% kundrejt planit vjetor të investimeve ndërsa kundrejt planit për periudhën raportuese 8-mujori realizimi është në masën 45%. Këto projekte i përkasin programit “Policia e Shtetit” dhe “Planifikim menaxhimi dhe Administrimi”, konkretisht:
Programi “Policia e Shtetit”, plani është në vlerën 2,300,000 mijë lekë, realizimi faktik është në vlerën 528,617 mijë lekë, ose në masën 23% kundrejt planit vjetor të investimeve ndërsa kundrejt planit për periudhën raportuese 8-mujori i parë realizimi është në masën 45%, për projektet si vijon:

· Projekti “Sistemi i Kamerave ne administrim te Policise se Shtetit-SMART CITY”, plani vjetor është në shumën 2,241,000 mijë lekë, realizimi është në vlerën 461,971 mijë lekë, ose në masën 21% kundrejt planit vjetor të investimeve. 
· Projekti “Programin e Policimit ne komunitet faza e trete (Qeverija Suedeze)”, plani vjetor është në shumën 34,000 mijë lekë, realizimi është në vlerën 31,763 mijë lekë, ose në masën 93% kundrejt planit vjetor të investimeve.

· Projekti “ARIEN "Inteligjenca Artificiale ne luften kunder prodhimit dhe trafikimit te droges" realizimi është në vlerën 582 mijë lekë. Për këtë projekt nuk ka plan buxheti të miratuar për vitin 2026 (për sistemimin e të cilit do të kërkohet çelje plani me Akt Normativ, në kuadër të rishikimit të buxhetit).
· Projekti “Asistencë Teknike për Forcimin e Menaxhimit të Kufijve dhe Migracionit në Shqipëri (Faza e Dytë) - EU4SAFE”, plani vjetor në shumën 10,000 mijë lekë është realizuar në shumën 19,301 mijë lekë, ose në masën 193% kundrejt planit vjetor të investimeve (për sistemimin e të cilit do të kërkohet çelje plani me Akt Normativ, në kuadër të rishikimit të buxhetit 2026).

· Projekti “Asistencë për autoritet Shqiptare për të zvogëluar rrezikun e përhapjes dhe keqpërdorimit të AVL”, plani vjetor në shumën 15,000 mijë lekë është realizuar në shumën 15,000 mijë lekë, ose në masën 100% kundrejt planit vjetor të investimeve.
Programi “Planifikim menaxhimi dhe Administrimi”, plani është në vlerën 3,000 mijë lekë, realizimi faktik është në vlerën 1,573 mijë lekë, ose në masën 52% kundrejt planit vjetor të investimeve po kështu edhe kundrejt planit për periudhën raportuese 8-mujori realizimi është në masën 52%, konkretisht projekti si vijon:
· Projekti “SOLARIS-Forcimi i angazhimit demokratik nëpërmjet rrjeteve kundërshtare gjeneruese të bazuara në vlera”, është një projekt me kohëzgjatje deri në vitin 2026 dhe me vlerë totale 12,944 mijë lekë, fakti për këtë periudhë është në vlerën 1,573 mijë lekë. 
· SHPENZIMET E REALIZUARA NGA TË ARDHUARAT JASHTË PLANIT LIMIT (KAP. 6)
Në total shpenzimet e realizuara nga të ardhurat jashtë planit limit për 8-mujorin e vitit 2026 janë në shumën 160,038 mijë lekë. Të analizuara sipas programeve përkatëse:
Programi “Policia e Shtetit”, janë në shumën 151,686 mijë lekë si më poshtë:
Në artikullin 602 “Mallra e shërbime të tjera”, në shumën 97,157 mijë lekë, janë realizuar pagesa:

· Të ardhura nga “FRONTEKSI”, në shumën 96,393 mijë lekë për rimbursimin e shpenzimeve për udhëtim, ushqim, fjetje etj, për trajnimin e punonjësve të Departamentit për Kufirin dhe Migracionin dhe të strukturave të Drejtorive Vendore të Kufi-Migracionit.
· Të ardhura të paguara nga Akademia e Sigurisë, në shumën 764 mijë lekë, për pagesën e një detyrimi të lënë nga rekomandimi i KLSH për mungesë dokumentacioni justifikues për të bërë pagesën për një projekt, të kalojë si xhirim i brendshëm nga artikulli 602 në llogarinë e të ardhurave 7780100.

Në artikullin 231 “Shpenzime për investime”, në shumën 54,529 mijë lekë, janë realizuar pagesa:

· Për shpenzime të kryera nga fondet e sekuestruara të miratuar me Vendim të Komitetit Ndërinstitucional për masat kundër Krimit të Organizuar nr. 118, datë 03.08.2023. Fondet janë kontraktuar për “Blerje pajisje për Policinë Kriminale”, “Blerje automjete speciale” dhe “Blerje motoçikleta”, dhe për këtë periudhë fondi i realizuar është në shumën 54,529 mijë lekë.

Programi “Planifikim menaxhimi” (Shtëpia e Pushimit Durrës), janë në shumën 8,352 mijë lekë si më poshtë:
· Në artikullin 600+601 “Shpenzime personeli”, në shumën 3,182 mijë lekë, janë shpenzime personeli për punonjësit me kontratë që kanë punuar gjatë sezonit veror.
· Në artikullin 602 “Mallra e shërbime të tjera”, në shumën 3,626 mijë lekë, përfshihen shpenzime mirëmbajtje.

· Në artikullin 231 “Investime”, në shumën 1,544 mijë lekë, blerje pajisje të ndryshme për Shtëpinë e Pushimit.

· NDRYSHIMET NË BUXHET

Siç e kemi përmendur edhe më sipër plani i rishikuar është rritur në masën 2.5% në krahasim me planin fillestar dhe nga kjo rritje rreth 78% vjen nga shtesat e fondit me Akt Normativ në shpenzime personeli dhe shpenzime të tjera, 18% vjen nga shtesa me VKM dhe 4% vjen nga shtesat e fondit të veçantë dhe pagesë suplementare.

Në një vlerësim të përgjithshëm të situatës financiare të realizimit të të gjitha shpenzimeve, me qëllim realizimin e buxhetit në masën 100%, për periudhën e 8-mujorit, janë dërguar në Ministrinë e Financave gjashtë praktika (4 transferime dhe 2 avancime fondesh) për ndryshime të buxhetit të cilat edhe janë miratuar: 
· Në shpenzime korente (2 transferime), për pagesën e pagave të punonjësve të Gjendjes Civile në prefektura për shkak te ndryshimit të strukturës me VKM duke pakësuar artikullin 602; për detyrimin në artikullin 606 për pagesën e punonjësve të Akademisë dhe ndihma ekonomike të punonjësve të Policisë duke pakësuar shpenzimet e personelit si dhe shpenzime telefonie sipas udhëzimit të zbatimit të buxhetit për AMP, QKEDH dhe Prefekturën Elbasan.

· Në shpenzime kapitale (2 transferime), për Policinë e Shtetit që ka të bëjë me likujdimin e detyrimeve për pagat e punonjësve të njësisë së zbatimit të projektit Smart City, si dhe ndërmjet disa projekteve të Policisë.
· Avancim fondi në investime (2 avancime) për Policinë e Shtetit për pagesë TVSH-je për projektin Smart City dhe për Gjendjen Civile për arësye të kontraktimit dhe pagesës sa më të shpejtë për një projekt investimesh.
Në periudhat në vijim, mund të kërkohen sistemime në Ministrinë e Financave nëpërmjet transferimeve për ndryshime të buxhetit me qëllim realizimin në masën 100%. 

· INFORMACION SHTESË MBI REALIZIMIN E PRITSHËM DERI NË FUND TË VITIT

Analiza e ecurisë dhe konfirmimi i programeve buxhetore
Në funksion të ndjekjes rigoroze, analizës periodike dhe marrjes së masave për realizimin e buxhetit deri në mbylljen e vitit, i është kërkuar të gjithë drejtuesve të programeve buxhetore dërgimin e një informacioni të detajuar mbi parashikimet dhe realizimin e pritshëm për vitin 2026.
Bazuar në të dhënat dhe relacionet e dërguara nga të gjitha strukturat përgjegjëse, konfirmohet se pjesa më e madhe e programeve buxhetore kanë konfirmuar për të realizuar fondet e planifikuara në masën 100%. Ky trend pozitiv vjen si rezultat i mirëmenaxhimit të procedurave dhe ndjekjes me përparësi të planeve të alokimit.
Analiza specifike e investimeve dhe problematika e identifikuar
Pavarësisht ecurisë pozitive në rang Ministrie, nga vlerësimi i situatës financiare të realizimit të investimeve deri në këtë periudhë dhe pritshmërisë për muajt në vijim, është identifikuar një ngadalësim në realizimin e fondeve me financim të huaj.

Problematika kryesore paraqitet në programin “Policia e Shtetit”, konkretisht projekti “Smart City” nga shuma e parashikuar prej 2,2 miliard lekë është realizuar në masën 21% (paguar vlera 5% e garancisë sipas kushteve të kontratës) dhe për arësye se kemi të bëjmë me kompani të huaj nuk mund të konfirmojmë në këtë fazë realizimin 100% të këtij projekti. 

Masat e marra dhe propozimi për rialokim fondesh
Mbi bazën e ecurisë aktuale të kontratave në zbatim, fondeve të kontraktuara, si dhe ecurisë së procedurave të nisura të prokurimit publik, Ministria ka ndërmarrë masa të menjëhershme për të shmangur tepricëne fondeve në fund të vitit.

Bazuar në ecurinë aktuale të kontratave në zbatim, fondet e kontraktuara dhe ecurinë e procedurave të nisura të prokurimit dhe konfirmimit të drejtuesve të programeve buxhetore, kemi përgatitur një shkresë për rialokim të investimeve për programin “Policia e Shtetit” (dërguar në Ministrinë e Financave) për të mundësuar përmbushjen në kohë të detyrimeve financiare të projekteve me garanci realizimi, duke transferuar fondet nga projektet që nuk realizohen dot brenda vitit 2026 drejt atyre me ecuri të konfirmuar dhe që kanë garanci të lartë realizimi në nivelin 100% deri në fund të vitit buxhetor.
· PËRFUNDIME
Në vlerësimin përfundimtar konstatojmë se, realizimi i buxhetit (Financim i Brendshëm+Financim i Huaj+Të Ardhura jashtë limitit) për Ministrinë e Punëve të Brendshme në fund të kësaj periudhe është në nivelin normal por jo të pritshëm, sidomos në zërin “Investime të brendshme” dhe mosrealizimit të shpenzimeve për “Mallra e shërbime” për të gjitha shkaqet që u sqaruan gjatë këtij raporti, ku shkak kryesor mbetet mosrealizimi i fondeve që janë në proces prokurimi. 

Në bazë të vlerësimit të të dhënave të realizimit të shpenzimeve buxhetore gjatë çdo muaji, është ndjekur sistematikisht dhe me përgjegjësi menaxhimi i fondeve buxhetore nëpërmjet analizave dhe nxjerrjes së përgjegjësisë për strukturat që rezultuan me mosrealizime të theksuara.

Problematikat e konstatuara gjatë këtij 8 mujori do të jenë objekt i vëmendjes dhe trajtimit me qëllim shmangien e përsëritjes së tyre në vijim.
Raportet e monitorimit janë publikuar në faqen zyrtare të Ministrisë së Punëve të Brendshme në linkun: https://mb.gov.al/raporte-monitorimi-financiar/
· PROBLEMATIKA
Siç e kemi përmendur edhe gjatë vitit 2025 po kështu edhe për vitin 2026 për shkak të problemeve me funksionimin e sistemit AFMIS, nga ana jonë është punuar në mënyrë manuale për të gjitha anekset e monitorimit, konkretisht:

Aneksi nr. 1 “Raporti Përmbledhës i Shpenzimeve të Ministrisë/Institucionit Buxhetor”, 
Aneksi 1.1 “Raporti i Shpenzimeve të Ministrisë/Institucionit sipas kapitujve”, 
Aneksi 1.2 “Shpenzimet Buxhetore në Total Programi dhe Total Ministrie/Institucioni Buxhetor", 
Aneksi nr. 2 “Raporti mbi Ekzekutimin e Buxhetit në nivelin e Programit të Buxhetit”,
Raporti 2/1 “Shpenzimet e programit sipas kapitujve”,   
Aneksin nr. 3 “Raporti i performancës së produkteve të programit”, 
Aneksin nr. 3.1 “Raporti i performancës së produkteve të programit sipas artikujve” 
Aneksin nr. 4 “Raporti i realizimit të treguesve të performancës së programit”. 
Ndërsa për Aneksin nr. 3.2: “Deviacioni kostos për njësi në vite” siç edhe e kemi theksuar edhe gjatë vitit 2025 është i pamundur plotësimi për shkak të tabelës voluminoze. 

Të dhënat e hedhura manualisht për shpenzimet e Ministrisë; për shpenzimet për çdo program e për çdo produkt sipas planit të rishikuar dhe sipas faktit; për sasitë e planifikuara dhe ato faktike, si llogaritja e kostos për njësi për çdo produkt dhe deviacionet e kostos për njësi, pavarësisht punës voluminoze, janë të rakorduara me të dhënat që dalin nga sistemi SQIFT për periudhën e 8 mujorit. Nga ana jonë është monitoruar marrja e të dhënave faktike nga sistemi SQIFT deri me datë 20 shtator 2026, të cilat janë të reflektuara në anekset e mësipërme.

Mbetemi në pritje të njoftimit nga ana juaj për fillimin e funksionit të sistemit AFMIS me qëllim përditësimin e të dhënave nga ana jonë.

